- Ianis Hagi, primul "tricolor" convocat la naţionala României
- Mesajul transmis de antrenorul lui Alaves
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Ianis Hagi este primul "tricolor" convocat la naţionala României! Chiar dacă Edi Iordănescu nu a anunţat încă lista cu jucătorii selecţionaţi pentru cele două partide amicale din luna martie, cu Irlanda de Nord şi Columbia, antrenorul lui Alaves a dezvăluit că Ianis Hagi a fost deja convocat.
Hagi nu este singurul jucător de la Alaves care a fost convocat la echipa naţională. Alţi patru coechipieri ai românului vor merge la echipele lor naţionale în luna martie.
Ianis Hagi, primul "tricolor" convocat la naţionala României!
Luis Garcia Plaza, antrenorul lui Alaves, nu a dezvăluit doar faptul că Ianis Hagi a fost convocat de Edi Iordănescu la echipa naţională, ci a avut şi un mesaj pentru internaţionalul român:
"E mereu o bucurie când jucătorii sunt convocați la echipele naționale. Îi transmit gânduri bune lui Ianis, care se antrenează mereu la nivel maxim și face tot posibilul pentru a juca.
Avem mulți tineri care s-au impus în prima ligă și este o sursă de mândrie pentru noi", a declarat Luis Garcia Plaza, citat de sport.ro.
România se pregăteşte pentru EURO 2024 cu două meciuri amicale în luna martie. Mai întâi, "tricolorii" vor juca cu Irlanda de Nord, pe 22 martie, după care va avea loc meciul cu Columbia. Întâlnirea cu sud-americanii de pe stadionul lui Atletico Madrid va avea loc pe 26 martie, de la ora 21:30, în direct pe Antena 1 şi în AntenaPLAY.
Helmut Duckadam a anunţat singurul scenariu prin care Ianis Hagi ar putea fi convocat la EURO 2024
Helmut Duckadam ştie care este singurul scenariu prin care Ianis Hagi ar putea fi convocat de Edi Iordănescu la EURO 2024. "Eroul de la Sevilla" speră ca, până la finalul sezonului, mijlocaşul de 25 de ani să îşi câştige locul în echipa de start a lui Deportivo Alaves.
Ianis Hagi a plecat de la Rangers după ce îşi pierduse locul de titular. Nu a avut mai mult succes nici după ce a fost împrumutat în La Liga. Românul a fost de 6 ori în primul 11 la Deportivo Alaves. În total, în 17 partide, a jucat 575 de minute.
Duckadam îşi doreşte ca, pe finalul sezonului, Ianis Hagi să îl convingă pe Luis Garcia că merită să joace meci de meci.
"(Ce ne facem cu Ianis Hagi, că nu joacă?) Noi nu facem nimic cu el. Noi doar urmărim ce se întâmplă. Mai este timp, poate prinde o conjunctură și joacă 5-6 meciuri.
(De ce credeți că n-a reușit la Alaves, care nu e o echipă mare?) Păi noi suntem așa de mari jucători? Noi avem cei mai buni impresari. Impresarii noștri vând. Bravo lor!
Suntem campioni, liniștit. Să-l vinzi pe Mazilu cu 3.000.000, un copil care n-a confirmat, n-a jucat un minut la națională… E senzațional! Bravo! Ei, uite că Brighton nici măcar nu l-a luat în lot. L-a trimis în Olanda, unde nu joacă la penultima clasată (n.r. – Vitesse). Asta este valoarea noastră, de ce să ne ascundem după degete? Dar, repet, avem impresari buni", a declarat Helmut Duckadam pentru sport.ro.